సెన్సెక్స్‌కు పినోట్స్‌ విఘాతం
 
ముంబై, అక్టోబరు 13: స్టాక్‌ మార్కెట్లు ఒక్కసారిగా కుప్పకూలాయి. బిఎస్‌ఇ సెన్సెక్స్‌ 439 పాయింట్లు క్షీణించి 27,643 పాయింట్లవద్ద కు చేరితే నిఫ్టీ 50సూచి 135 పాయింట్లు దిగువన 8573 పాయింట్ల వద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 1.4 నుంచి 1.5శాతం దిగువన ముగిసాయి. మార్కెట్ల పరం గా 1912 కంపెనీలు నష్టపోతే 950 కంపెనీలు లాభాల్లో ముగిసాయి. ఉత్పత్తి రంగంలోని గనులు, కేపిటల్‌గూడ్స్‌ రంగాల్లో మంచి ఒత్తిడి కనిపిం చింది. ఇక ఫెడ్‌రిజర్వు మినిట్స్‌ వడ్డీరేట్ల పెంపును సూచిస్తోం ది. పశ్చిమాసియా, యూరోపియన్‌ మార్కెట్లపరంగా కొంతమేర పౌండ్‌ ఒత్తిడి కనిపిస్తోంది. ఇక స్థూల ఆర్థిక వ్యవస్థ గణాంకాలపరంగాచూస్తే నెలవారీ ద్రవ్యోల్బణ గణాం కాలు రిటైల్‌ద్రవ్యోల్బణం గణాంకాలు గురువారం విడుదల కావాల్సి ఉంది. శుక్రవారం టోకుధరల సూచి ద్రవ్యోల్బణం అమలులో ఉంది. విదేశీ సంస్థాగత ఇన్వెస్టర్లు ఈక్విటీ మార్కెట్ల పరంగా 547 కోట్ల రూపాయలు పెట్టుబడులు పెట్టారు. మంగళ, బుధవారాల్లో మార్కెట్లు దసరా, ముహర్రం పండుగల సందర్భంగా మూతపడ్డాయి. నల్లధనం రాబడులపై సుప్రీం నియమించిన స్పెషల్‌ ఇన్వెస్టిగేషన్‌ టీమ్‌ పి,నోట్స్‌ పెట్టుబడుల వివరాలు మొత్తం కావాలని కోరింది. ఆసియామార్కెట్లపరంగాచూస్తే చైనా వాణిజ్య గణాంకాలు నీరసించాయి. అంతర్జాతీయ వృద్ధిపై ఈ ప్రభావం ఎక్కువ ఉంటుంద న్న కలవరం వ్యక్తం అవుతోంది.చైనా ఎగుమతులపరంగాచూస్తే సెప్టెం బరు 10శాతం క్షీణించాయి. 1.9శాతం దిగజారాయి. చైనా బెంచ్‌ మార్క్‌ షాంఘై కాంపోజిట్‌ నిలకడగా ముగిసింది.
హాం కాంగ్‌ 1.6శాతం, నిక్కీ స్ట్రెయిట్‌ టైమ్స్‌ 0.4 నుంచి 0.5శాతం చొప్పున క్షీణించా యి. యూరోపియన్‌ షేర్ల పరంగాచూస్తే గ నులు విభాగంలో ఎ క్కువక్షీణించాయి. యూరో పియన్‌ మార్కెట్లపరంగా ఫ్రాన్స్‌ సిఎసి, జర్మనీడాక్స్‌, లండన్‌ ఎఫ్‌టిఎస్‌ఇ వంటి వి 0.4నుంచి 1.2శాతం క్షీణించాయి. ఇక భారత్‌ ఐటిరంగ పరంగా చూస్తే టిసిఎస్‌ సెప్టెంబరు త్రైమాసిక ఫలితాలు వెల్లడించ నుండటంతో ఐటి రంగంపై ప్రభావం ఎక్కువఉంది. ఇన్ఫోసిస్‌పరంగా చూస్తే శుక్రవారం ఫలితాలు వెల్లడించనున్నది. టిసిఎస్‌ 2శాతం క్షీణిస్తే ఇన్ఫోసిస్‌ 1.5శాతం క్షీణించింది. టాటామోటార్స్‌ మూడు శాతం దిగజారింది. 500 కోట్ల రూపాయలమేర ఎన్‌సిడిలను జారీ చేస్తున్నట్లు ప్రకటించింది. రిలయన్స్‌ ఇండస్ట్రీస్‌పరంగాచూస్తే స్టాక్‌ 3.5శాతం దిగువన ముగిసింది. సన్‌ఫార్మా రెండుశాతం దిగ జారింది. ఫార్మాదిగ్గజం 31,762 సీసాల బ్యూప్రోపియాన్‌ హైడ్రోక్లోరైట్‌ మాత్రలను అమెరికా మార్కెట్ల నుంచి రీకాల్‌ చేస్తోంది. మానసిక ఒత్తిడి ఇతర రుగ్మతలకు వినియోగించే ఈ మందులో మోతాదుకు అనుగుణంగా లేదని తేలింది. ఐసిఐసిఐబ్యాంకుపరంగా 3శాతం దిగజారింది. హెచ్‌డి ఎఫ్‌సి నాలుగుశాతం క్షీణించింది. రూ.500 కోట్ల రూపాయలమేర ఎన్‌సిడిలను జారీచేసేందుకు నిర్ణయిం చింది. గెయిల్‌ ఇండియా 1.4 శాతంగా దిగజారింది. కంపెనీ పెట్రోలియం మంత్రిత్వశాఖ నుంచి 5176 కోట్ల పెట్టుబడులకు ఆమోదం లభించింది. గెయిల్‌ ఇండియాకు కేబినెట్‌ 40శాతం కేపిటల్‌గ్రాంట్‌కు ఆమోదం తెలిపింది. సిప్లా కంపెనీ నిలకడగా ముగి సింది. ఇతర కంపెనీలపరంగా చూస్తే ప్రభుత్వరంగ బ్యాంకుల్లో అమ్మకాల ఒత్తిడి పెరిగింది. కెనరాబ్యాంకు, పంజాబ్‌ నేషనల్‌ బ్యాంకు, ఆంధ్రాబ్యాంకు, ఓరియంటల్‌ బ్యాంక్‌ ఆఫ్‌ కామర్స్‌, బ్యాంక్‌ ఆఫ్‌ బరోడా 1.5శాతం చొప్పున ముగిసాయి. క్రిసిల్‌ బుధ వారం నివేదిక విడుదలచేస్తూ ప్రభుత్వరంగ బ్యాంకుల్లో మూలధన నిధుల సమస్యను అధిగమించేందుకు వీలుగా టైర్‌ వన్‌ బాండ్లను జారీచేసి రాబడుల నిల్వలను పెంచుకునేందుకు కృషిచేయాల్సిన అవసరం ఉందని సూచించింది. మొత్తం మీద గ్లోబల్‌ వత్తిడులు, పినోట్స్‌ వ్యవహారంతో మార్కెట్లు ఒక్కసారిగా కుదేలయ్యాయి.